title: Komission täytäntöönpanoasetus (EU) N:o 425/2013, annettu 7 päivänä toukokuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä [Pesca di Leonforte (SMM)]

text:
               9.5.2013

               FI

               Euroopan unionin virallinen lehti

               L 127/12

         KOMISSION TÄYTÄNTÖÖNPANOASETUS (EU) N:o 425/2013,
   annettu 7 päivänä toukokuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä [Pesca di Leonforte (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 622/2010 (2) nojalla rekisteröidyn suojatun maantieteellisen merkinnän ”Pesca di Leonforte” eritelmän muutoksen hyväksymistä.

               (2)

               Pyynnön tarkoituksena on eritelmän muuttaminen poistamalla tuotteen kuvauksesta liukenevan kiinteän aineen enimmäispitoisuus ja muuttamalla tuotantomenetelmää koskevassa kohdassa sallittujen perusrunkojen luetteloa ja istutusetäisyyttä silloin, kun puut leikataan avoimeen muotoon.

               (3)

               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman kyseisen asetuksen 50, 51 ja 52 artiklassa kuvattua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Pesca di Leonforte” eritelmä tämän asetuksen liitteen I mukaisesti.
   2 artikla
   Yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12 2012, s. 1.

      (2)  EUVL L 182, 16.7.2010, s. 1.

      LIITE I
      Hyväksytään suojatun maantieteellisen merkinnän ”Pesca di Leonforte” muutos seuraavasti:
      Tuotteen kuvaus: On katsottu aiheelliseksi ilmoittaa yksinomaan liukenevan kiinteän aineen vähimmäispitoisuus, koska näin voidaan ottaa huomioon myös persikat, joiden pitoisuus Brix-asteikolla ilmaistuna on yli 13 astetta. Muutos merkitsee parannusta aikaisempaan verrattuna, sillä se mahdollistaa nimen ”Pesca di Leonforte” käytön myös sellaisten hedelmien yhteydessä, joiden sokeripitoisuus on edellä mainittua korkeampi.
      Tuotantomenetelmä: Eritelmää on muutettu sallittujen perusrunkojen osalta lisäämällä siihen persikan ja sen kloonien perusrungot sekä sellaisten Prunus-suvun hybridien perusrungot, jotka on todettu yhteensopiviksi asianomaisten ekotyyppien kanssa ja sopeutuneiksi paikallisiin ympäristöoloihin. Tällaisten perusrunkojen koeviljelyn on ehdottomasti tapahduttava eritelmässä yksilöidyllä maantieteellisellä alueella. Samassa eritelmän kohdassa muutetaan istutusetäisyyttä silloin, kun puut leikataan avoimeen tai suppilomaiseen muotoon, koska se on viljelijöiden kannalta kätevämpää ja jo yleinen käytäntö eräissä tuotantoalueen hedelmätarhoissa. Edellä mainitun johdosta hehtaarikohtainen tuotos nostetaan 25 tonniin istutustiheyttä muuttamatta.

      LIITE II
      KONSOLIDOITU YHTENÄINEN ASIAKIRJA
      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006 (1)

      ”PESCA DI LEONFORTE”
      EY-nro: IT-PGI-0105-01006-20.06.2012

         SMM ( X ) SAN ( )

      1.   Nimi

      Nimi: ”Pesca di Leonforte”
      2.   Jäsenvaltio tai kolmas maa

      Italia
      3.   Maataloustuotteen tai elintarvikkeen kuvaus

      3.1.   Tuotelaji (Liite II)

                  Luokka 1.6

                  Hedelmät, vihannekset ja viljat sellaisenaan tai jalostettuina

            3.2.   Kuvaus 1 kohdassa nimetystä tuotteesta

      Suojattu maantieteellinen merkintä ”Pesca di Leonforte” on kahden paikallisen persikan ekotyypin – Bianco di Leonforte ja Giallone di Leonforte – viljelystä saatu tuote; kyseisiä ekotyyppejä ei ole merkitty kansalliseen lajikeluetteloon.
      Kulutukseen saatettaessa suojatulla maantieteellisellä merkinnällä varustetulla Pesca di Leonforte -persikalla on oltava seuraavat ominaisuudet: Tuore ja ehyt ulkopinta, virheetön, vailla mätää tai muita sellaisia vikoja, jotka tekevät tuotteesta kulutukseen kelpaamattoman. Lisäksi sen on oltava puhdas eli vailla vieraita näkyviä aineita tai missä tahansa kehitysvaiheessa olevien loisten aiheuttamia jälkiä, eikä siinä saa tuntua vieraita hajuja ja/tai makuja.
      Hedelmälihan kiinteyden on oltava vähintään 4,5 kg/cm2 (Giallone di Leonforte) ja vähintään 3,5 kg/cm2 (Bianco di Leonforte) penetrometrin 8 mm:n kärjellä mitattuna. Liukenevan kiinteän aineen pitoisuus on vähintään 11 astetta Brix-asteikolla ilmaistuna; hedelmän paino on 100–350 grammaa. Hedelmän on oltava muodoltaan pyöreä, ja sen puoliskot ovat epäsymmetriset; Bianco di Leonforte -ekotyypin hedelmäliha on valkoista ja kuori valkoinen, toisinaan kevyesti punajuovainen; Giallone di Leonforte -ekotyypin hedelmäliha on keltaista ja kuori keltainen, toisinaan kevyesti punajuovainen. Hedelmälihan on oltava kiinni siemenessä.
      Ainoastaan ekstra- ja I luokan Pesca di Leonforte -persikoille voidaan myöntää SMM-tunnus.
      3.3.   Raaka-aineet (ainoastaan jalostetut tuotteet)

      —
      3.4.   Rehu (ainoastaan eläinperäiset tuotteet)

      —
      3.5.   Erityiset tuotantovaiheet, joiden on tapahduttava yksilöidyllä maantieteellisellä alueella

      Pergamenttipaperisten pussien käyttö on pakollista hedelmien mekaaniseksi suojaamiseksi taudinaiheuttajilta. Pussit asetetaan paikalleen, kun hedelmät ovat kasvaneet pähkinän kokoisiksi ja joka tapauksessa viimeistään heinäkuussa. Sadonkorjuu alkaa syyskuun alussa ja jatkuu marraskuun alkuun. Hedelmät on poimittava käsin välttäen työskentelyä päivän kuumimpina tunteina ja korjattuihin hedelmiin suoraan kohdistuvaa auringonpaistetta. Hedelmä on irrotettava oksasta erityisen varovaisesti, jotta kanta ei vahingoitu. Myös pergamenttipussien sulkemiseen käytetty rautalanka on poistettava, jotta hedelmät eivät vahingoitu.
      3.6.   Viipalointia, raastamista, pakkaamista jne. koskevat erityiset säännöt

      SMM-tuote ”Pesca di Leonforte” on pakattava tuotantoalueella, jotta voidaan välttää kuljetuksesta ja ylimääräisistä käsittelytoimenpiteistä aiheutuvat pintaviat, jotka altistaisivat hedelmät homesienten ja erilaisten taudinaiheuttajien hyökkäyksille ja vaarantaisivat näin tuotteen laadun.
      SMM-tunnuksella ”Pesca di Leonforte” varustetut hedelmät on pidettävä kaupan pahvi- tai puurasioissa tai -laatikoissa taikka eri muotoisissa koreissa; pakkauskoko on 0,5–6 kg. Yhdessä pakkauksessa on oltava vain samaan lajikkeeseen, laatu- ja kokoluokkaan kuuluvia ja kypsyysasteeltaan samanlaisia, ekotyypin mukaan väriltään yhdenmukaisia hedelmiä. Hedelmät asetetaan yhteen ainoaan kerrokseen ja erotetaan toisistaan sopivalla suojamateriaalilla. Suoja- ja/tai täytemateriaalin on oltava uutta, hajutonta ja vaaratonta; lisäksi on vältettävä tuotteen joutumista kosketukseen painovärien ja tai etiketeissä käytettävien liimojen kanssa. Pakkauksissa ei myöskään saa olla mitään vieraita aineita tai esineitä.
      Pakkaukset on suljettava sinetillä siten, että pakkausta ei voi avata rikkomatta sinettiä; näin varmistetaan sisällön säilyminen muuttumattomana myöhempien käsittelyvaiheiden aikana.
      3.7.   Merkintöjä koskevat erityiset säännöt

      Etiketissä on oltava nimityksen logo ja unionin graafinen tunnus.
      Etiketissä ei saa olla mitään muita määritteitä, joita ei ole tässä mainittu. Tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan.
      Nimityksen logo muodostuu soikiosta, jonka sisällä on kuvattuna Leonforten kunnan symboli, Granfonten suihkukaivo, ja sen päällä etualalla pussiin pakattu persikka. Soikion yläosan keskellä on teksti ”Pesca di Leonforte” ja alaosan keskellä kirjainlyhenne ”I.G.P.” (SMM). Soikiossa on selvästi erottuva vihreä reunus, pohjaväri on vaalean keltainen, Granfonten suihkukaivo on vihreä, samoin teksti ”Pesca di Leonforte” ja kirjainlyhenne ”I.G.P.”; persikka on oranssinkeltainen ja siihen kiinnittynyt lehti vihreä, pussi on valkoinen harmain varjostuksin, ja sen ääriviivat on vedetty mustalla, joka kuvaa myös rautalankaa, jolla pussi on suljettu.

      4.   Maantieteellisen alueen tarkka rajaus

      SMM-tuotteen ”Pesca di Leonforte” tuotantoalueeseen kuuluvat Leonforten, Ennan, Calascibettan, Assoron ja Agiran kunnat Ennan maakunnassa.
      5.   Yhteys maantieteelliseen alkuperään

      5.1.   Maantieteellisen alueen erityisyys

      SMM-tuotteen ”Pesca di Leonforte” viljelyalue sijaitsee Sisilian sydämessä. Maaperä on keskitiivistä, syvää ja savipitoista tulvamaata, joka sisältää runsaasti orgaanisia aineksia. Ilmasto on välimerellinen, ja sille ovat ominaisia pitkät, kuumat ja kuivat kesät ja leudot sateiset talvet. Sateet keskittyvät lokakuun ja maaliskuun välille. Myös käytäntö suojata puussa kasvavat hedelmät tuholaisilta paperipusseilla on syntynyt ja kehittynyt kyseisen alueen viljelijöiden keskuudessa, ja se mahdollistaa kypsymisen etenemisen sadonkorjuuaikataulun mukaisesti.
      5.2.   Tuotteen erityisyys

      Hedelmän kiinteys, myöhäinen kypsyminen ja suojaaminen pussilla erottavat SMM-tuotteen ”Pesca di Leonforte” muista saman tavaraluokan tuotteista.
      Näiden ominaisuuksien ansiosta tuote voidaan saattaa markkinoille ajankohtana, jona muita saman tavaraluokan tuotteita ei ole enää saatavilla. Sadonkorjuu alkaa syyskuun alussa ja jatkuu marraskuun alkuun. Pesca di Leonforten erityispiirre on jo vuosikymmenten ajan ollut puussa kasvavien hedelmien suojaaminen paperipusseilla välimerenhedelmäkärpäsen (Ceratitis capitata) aiheuttamia tuhoja vastaan. Ajan myötä siitä on tullut yksi määräävimmistä ominaisuuksista tuotannossa, ja sen ansiosta hedelmä ei irtoa puusta niin helposti, koska sateenkestävä pergamenttipaperista valmistettu pussi suojaa sitä.
      5.3.   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Pesca di Leonforten SMM-hyväksymishakemus on perusteltu tuotteen maineen ja arvostuksen vuoksi. Tuote tunnetaan laatuominaisuuksistaan, joita ovat kiinteys ja myöhäinen kypsyminen, jonka ansiosta se on markkinoilla silloin, kun persikoita ei ole juurikaan saatavissa. Persikanviljelijän työpanos on ratkaiseva. Oivallettuaan tuotteen ainutlaatuisuuden hänestä on tullut oman tuotantonsa herra. Viljelijä joutuu usein turvautumaan muiden perheenjäsenten apuun erityisesti pussitusvaiheessa, jolloin joudutaan uurastamaan yötä päivää. Persikoiden myynnistä saatavat tulot ovat osaltaan parantaneet alueen elinolosuhteita.
      Pesca di Leonforten taloudellinen merkitys on ollut jo kahden vuosikymmenen ajan huomattava paitsi sen tuotantoalueella, myös lähikunnissa. Tämä käy ilmi kyseisen tuotteen kunniaksi järjestettävästä Sagra-juhlasta, jota vietetään joka vuosi lokakuun ensimmäisenä sunnuntaina ruhtinas Nicolò Placido Brancifortin 1600-luvulla pystyttämässä Leonforten historiallisessa keskustassa. Silloiset kunnallisviranomaiset perustivat juhlan vuonna 1982 edistääkseen hedelmänviljelyalan kehitystä ja tehdäkseen ainutlaatuisen tuotteen tunnetuksi Sisilian kuluttajien keskuudessa. Alusta lähtien Sagra della pesca di Leonforte on ollut erinomainen tilaisuus edistää tämän myöhään kypsyvän tuotteen menekkiä.

         Eritelmän julkaisutiedot

      [Asetuksen (EY) N:o 510/2006 5 artiklan 7 kohta (2)]
      Italian hallitus on aloittanut kansallisen vastaväitemenettelyn julkaisemalla 8.5.2012Italian tasavallan virallisen lehden numerossa 106 ehdotuksen suojatun maantieteellisen merkinnän ”Pesca di Leonforte” eritelmän muutoksen hyväksymiseksi. Eritelmän täydellinen teksti on saatavissa internetosoitteessa
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.

         (2)  Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.


title: Komission täytäntöönpanoasetus (EU) 2017/1919, annettu 19 päivänä lokakuuta 2017, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessatoista osatarjouskilpailussa

text:
               20.10.2017

               FI

               Euroopan unionin virallinen lehti

               L 271/33

         KOMISSION TÄYTÄNTÖÖNPANOASETUS (EU) 2017/1919,
   annettu 19 päivänä lokakuuta 2017,
   rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessatoista osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

               (2)

               Kolmannessatoista osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

               (3)

               Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessatoista osatarjouskilpailussa, jonka tarjousten jättöaika päättyi 17 päivänä lokakuuta 2017, vähimmäismyyntihinta on 144,05 euroa 100 kilogrammalta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) N:o 93/2012, annettu 3 päivänä helmikuuta 2012 , Lactobacillus plantarum (DSM 8862 ja DSM 8866) -valmisteen hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               4.2.2012

               FI

               Euroopan unionin virallinen lehti

               L 33/1

         KOMISSION TÄYTÄNTÖÖNPANOASETUS (EU) N:o 93/2012,
   annettu 3 päivänä helmikuuta 2012,

      Lactobacillus plantarum (DSM 8862 ja DSM 8866) -valmisteen hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on esitetty Lactobacillus plantarum (DSM 8862 ja DSM 8866) -valmisteen hyväksymistä koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Lactobacillus plantarum (DSM 8862 ja DSM 8866) -valmisteen hyväksymistä sikojen, nautojen, lampaiden, vuohien ja hevosten rehun lisäaineena, joka luokiteltaisiin lisäaineluokkaan ”teknologiset lisäaineet”.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä lokakuuta 2011 antamassaan lausunnossa (2), että Lactobacillus plantarum (DSM 8862 ja DSM 8866) ei vaikuta ehdotetuissa käyttöolosuhteissa haitallisesti eläinten terveyteen, ihmisten terveyteen eikä ympäristöön ja että kyseisellä valmisteella voidaan mahdollisesti parantaa kaikista rehukasveista tehtävän säilörehun tuotantoa, koska se alentaa pH-arvoa ja lisää kuiva-aineen säilyvyyttä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun yhteisön vertailulaboratorion toimittaman raportin analyysimenetelmästä, jolla lisäaine määritetään rehusta.

               (5)

                  Lactobacillus plantarum (DSM 8862 ja DSM 8866) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Näin ollen kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (6)

               Johdonmukaisuuden vuoksi on aiheellista laajentaa tämän lisäaineen hyväksyntä sioista, naudoista, lampaista, vuohista ja hevosista kaikkiin eläinlajeihin, jotta se olisi linjassa samankaltaisia lisäaineita koskevan aiemman hyväksynnän kanssa.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EFSA Journal 2011; 9(11):2408.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enim-mäisikä

                  Vähimmäis-pitoisuus

                  Enimmäis-pitoisuus

                  Muut määräykset

                  Hyväksynnän voimassaolo päättyy

                  PMY/kg tuoretta ainesta

                     Luokka: teknologiset lisäaineet. Funktionaalinen ryhmä: säilörehun lisäaineet

                  1k20812

                  —

                     Lactobacillus plantarum

                  (DSM 8862 ja DSM 8866)

                                 Lisäaineen koostumus:

                                 Lactobacillus plantarum (DSM 8862 ja DSM 8866) -valmiste, joka sisältää vähintään 3 × 1011 PMY/g lisäainetta (suhde 1:1)

                                 Tehoaineen kuvaus:

                                 Lactobacillus plantarum (DSM 8862 ja DSM 8866)

                                 Analyysimenetelmä
                                  (1):

                                          Lukumäärän määritys rehun lisäaineessa: pintaviljelymenetelmä (EN 15787)

                                          Tunnistaminen: pulssikenttäelektroforeesi-genotyypitys (PFGE).

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika.

                              2.

                              Lisäaineen vähimmäisannos, kun sitä ei käytetä yhdessä muiden mikro-organismien kanssa säilörehun lisäaineena: 3 × 108 PMY/kg (suhde 1:1) tuoretta ainesta.

                              3.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  24. helmikuuta 2022.

         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) 2015/782, annettu 19 päivänä toukokuuta 2015, lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 917/2011 muuttamisesta lisäämällä yritys liitteessä I olevaan Kiinan kansantasavallan tuottajien luetteloon

text:
               20.5.2015

               FI

               Euroopan unionin virallinen lehti

               L 124/9

         KOMISSION TÄYTÄNTÖÖNPANOASETUS (EU) 2015/782,
   annettu 19 päivänä toukokuuta 2015,
   lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 917/2011 muuttamisesta lisäämällä yritys liitteessä I olevaan Kiinan kansantasavallan tuottajien luetteloon
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1),
   ottaa huomioon lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 12 päivänä syyskuuta 2011 annetun neuvoston täytäntöönpanoasetuksen (EU) N:o 917/2011 (2) ja erityisesti sen 3 artiklan,
   sekä katsoo seuraavaa:
   A.   AIKAISEMPI MENETTELY

               (1)

               Asetuksen (EY) N:o 1225/2009 9 artiklan mukaisesti neuvosto otti täytäntöönpanoasetuksella (EU) N:o 917/2011 käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien keraamisten laattojen tuonnissa unioniin.

               (2)

               Alkuperäinen tutkimus koski ainoastaan kiinalaisten vientiä harjoittavien tuottajien otosta asetuksen (EY) N:o 1225/2009 17 artiklan mukaisesti.

               (3)

               Neuvosto määritti otokseen kuuluneille yrityksille keraamisten laattojen tuonnin osalta yksilölliset tullit, jotka vaihtelivat 26,3 prosentista 36,5 prosenttiin. Otokseen kuulumattomien vientiä harjoittavien tuottajien osalta otettiin käyttöön 30,6 prosentin suuruinen tulli. Täytäntöönpanoasetuksen (EU) N:o 917/2011 liitteessä I on luettelo yhteistyössä toimineista otokseen kuulumattomista vientiä harjoittavista tuottajista. Lisäksi otettiin käyttöön 69,7 prosentin suuruinen koko maata koskeva tulli, jota sovelletaan sellaisten kiinalaisten yritysten harjoittamaan keraamisten laattojen tuontiin, jotka eivät ilmoittautuneet eivätkä toimineet yhteistyössä tutkimuksessa.

               (4)

               Täytäntöönpanoasetuksen (EU) N:o 917/2011 liitteessä I olevaa luetteloa yhteistyössä toimineista vientiä harjoittavista tuottajista muutettiin neuvoston täytäntöönpanoasetuksella (EU) N:o 567/2012 (3).

               (5)

               Täytäntöönpanoasetuksen (EU) N:o 917/2011 3 artiklassa säädetään, että jos jokin Kiinassa toimiva keraamisia laattoja tuottava yritys toimittaa riittävää näyttöä siitä, että

                           1)

                           se ei vienyt Kiinasta peräisin olevia keraamisia laattoja unioniin tutkimusajanjaksolla eli 1 päivän huhtikuuta 2009 ja 31 päivän maaliskuuta 2010 välisenä aikana,

                           2)

                           se ei ole etuyhteydessä yhteenkään viejään tai tuottajaan, johon sovelletaan kyseisellä asetuksella käyttöön otettuja polkumyyntitoimenpiteitä, ja

                           3)

                           se on tosiasiallisesti vienyt tarkasteltavana olevaa tuotetta unioniin tai sillä on ollut peruuttamaton sopimusvelvoite viedä merkittävä tuotemäärä unioniin vasta tutkimusajanjakson päättymisen eli maaliskuun 31 päivän 2010 jälkeen,

                     mainitun asetuksen 1 artiklan 2 kohtaa voidaan muuttaa myöntämällä asianomaiselle uudelle vientiä harjoittavalle tuottajalle sama painotettu keskimääräinen 30,6 prosentin tulli kuin se, jota sovelletaan yhteistyössä toimineisiin mutta otokseen kuulumattomiin yrityksiin.

         B.   UUDEN VIENTIÄ HARJOITTAVAN TUOTTAJAN KOHTELUA KOSKEVAT PYYNNÖT

               (6)

               Yksi kiinalainen vientiä harjoittava tuottaja väitti, että se täyttää kaikki edellä 4 kappaleessa esitetyt kolme perustetta ja että siihen olisi sen vuoksi sovellettava samaa tullia kuin sitä, jota sovelletaan yhteistyössä toimineisiin mutta otokseen kuulumattomiin yrityksiin. Väitteensä tueksi yritys toimitti kyselylomakevastauksen ja asiaa tukevaa näyttöä.

               (7)

               Euroopan komissio analysoi näytön ja totesi, että hakija täyttää kaikki edellä mainitut kolme perustetta ja että sen voidaan sen vuoksi katsoa olevan uusi vientiä harjoittava tuottaja.

               (8)

               Näin ollen hakija olisi lisättävä täytäntöönpanoasetuksen (EU) N:o 917/2011 liitteessä I olevaan yritysten luetteloon, ja siihen olisi sovellettava 30,6 prosentin suuruista tullia.

               (9)

               Hakijalle ja unionin tuotannonalalle ilmoitettiin tutkimuksen tuloksista, ja niille annettiin mahdollisuus esittää huomautuksia. Huomautuksia ei esitetty.

               (10)

               Tämä asetus on asetuksen (EY) N:o 1225/2009 15 artiklan 1 kohdalla perustetun komitean lausunnon mukainen,

         ON HYVÄKSYNYT TÄMÄN ASETUKSEN:
   1 artikla
   Lisätään täytäntöönpanoasetuksen (EU) N:o 917/2011 liitteessä I olevaan Kiinan kansantasavallan vientiä harjoittavien tuottajien luetteloon seuraava yritys:

                  Nimi

                  Taric-lisäkoodi

                  ”Everstone Industry (Qingdao) Co., Ltd.

                  B998 ”

   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä toukokuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EUVL L 238, 15.9.2011, s. 1.

      (3)  Neuvoston täytäntöönpanoasetus (EU) N:o 567/2012, annettu 26 päivänä kesäkuuta 2012, lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun täytäntöönpanoasetuksen (EU) N:o 917/2011 muuttamisesta lisäämällä yritys liitteessä I olevaan Kiinan kansantasavallan tuottajien luetteloon (EUVL L 169, 29.6.2012, s. 11).


title: Komission täytäntöönpanoasetus (EU) N:o 995/2011, annettu 6 päivänä lokakuuta 2011 , täytäntöönpanoasetuksella (EU) N:o 971/2011 markkinointivuodeksi 2011/12 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               7.10.2011

               FI

               Euroopan unionin virallinen lehti

               L 263/7

         KOMISSION TÄYTÄNTÖÖNPANOASETUS (EU) N:o 995/2011,
   annettu 6 päivänä lokakuuta 2011,
   täytäntöönpanoasetuksella (EU) N:o 971/2011 markkinointivuodeksi 2011/12 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/12 on vahvistettu komission täytäntöönpanoasetuksella (EU) N:o 971/2011 (3). Kyseiset hinnat ja tullien määrät on viimeksi muutettu komission täytäntöönpanoasetuksella (EU) N:o 980/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/12 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 7 päivänä lokakuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä lokakuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 258, 4.10.2011, s. 72.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 7 päivästä lokakuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 116/2013, annettu 8 päivänä helmikuuta 2013 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse eprinomektiinistä  ETA:n kannalta merkityksellinen teksti

text:
               9.2.2013

               FI

               Euroopan unionin virallinen lehti

               L 38/14

         KOMISSION TÄYTÄNTÖÖNPANOASETUS (EU) N:o 116/2013,
   annettu 8 päivänä helmikuuta 2013,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse eprinomektiinistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät olisi vahvistettava asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta 22 päivänä joulukuuta 2009 annetun komission asetuksen (EU) N:o 37/2010 (2) liitteessä.

               (3)

               Eprinomektiini sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena naudansukuisten eläinten lihaksen, rasvan, maksan, munuaisten ja maidon osalta.

               (4)

               Euroopan lääkevirastolle toimitettiin hakemus eprinomektiiniä koskevien nykyisten tietojen laajentamiseksi koskemaan lampaita.

               (5)

               Asetuksen (EY) N:o 470/2009 5 artiklan mukaan Euroopan lääkeviraston on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja jäämien enimmäismääriä soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja jäämien enimmäismääriä soveltaa muihin lajeihin. Eläinlääkekomitea suositteli, että vahvistetaan lampaiden osalta eprinomektiinin jäämien väliaikainen enimmäismäärä, jota sovelletaan lihakseen, rasvaan, maksaan, munuaisiin ja maitoon, ja että ekstrapoloidaan lampaita ja nautoja koskevat eprinomektiinin jäämien enimmäismäärät, joita sovelletaan lihakseen, rasvaan, maksaan, munuaisiin ja maitoon, koskemaan vuohia ja vahvistetaan niiden osalta jäämien väliaikainen enimmäismäärä, jota sovelletaan lihakseen, rasvaan, maksaan, munuaisiin ja maitoon.

               (6)

               Eläinlääkekomitea suositteli jäämien väliaikaisen enimmäismäärän vahvistamista lampaiden ja vuohien osalta, sillä tieteelliset tiedot lampaissa ja vuohissa esiintyvien jäämien seurantaa varten ehdotetun analyysimenetelmän osalta ovat puutteelliset.

               (7)

               Sen vuoksi olisi muutettava asetuksen (EU) N:o 37/2010 liitteessä olevassa taulukossa 1 olevia eprinomektiiniä koskevia tietoja siten, että sisällytetään niihin lampaiden ja vuohien osalta jäämien väliaikaiset enimmäismäärät, joita sovelletaan lihakseen, rasvaan, maksaan, munuaisiin ja maitoon. Kyseisessä taulukossa lampaiden ja vuohien osalta vahvistettujen jäämien väliaikaisten enimmäismäärien voimassaolon olisi päätyttävä 1 päivänä heinäkuuta 2014.

               (8)

               On aiheellista säätää kohtuullisesta määräajasta, jotta asianomaiset sidosryhmät voivat toteuttaa uusien jäämien enimmäismäärien noudattamiseksi mahdollisesti tarvittavat toimenpiteet.

               (9)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 10 päivästä huhtikuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 152, 16.6.2009, s. 11.

      (2)  EUVL L 15, 20.1.2010, s. 1.

      LIITE
      Korvataan asetuksen (EU) N:o 37/2010 liitteessä olevassa taulukossa 1 olevat eprinomektiiniä koskevat tiedot seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Eprinomektiini

                     Eprinomektiini B1a

                     Nauta

                     50 μg/kg

                     Lihas

                     EI OLE

                     Antiparasiittiset aineet / sisä- ja ulkoloisiin vaikuttavat aineet”

                     250 μg/kg

                     Rasva

                     1 500 μg/kg

                     Maksa

                     300 μg/kg

                     Munuaiset

                     20 μg/kg

                     Maito

                     Lammas, vuohi

                     50 μg/kg

                     Lihas

                     Näille eläinlajeille vahvistetut jäämien enimmäismäärät ovat väliaikaiset. Niiden voimassaolo päättyy 1. heinäkuuta 2014.

                     250 μg/kg

                     Rasva

                     1 500 μg/kg

                     Maksa

                     300 μg/kg

                     Munuaiset

                     20 μg/kg

                     Maito


title: Komission täytäntöönpanoasetus (EU) 2015/829, annettu 27 päivänä toukokuuta 2015, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               29.5.2015

               FI

               Euroopan unionin virallinen lehti

               L 132/6

         KOMISSION TÄYTÄNTÖÖNPANOASETUS (EU) 2015/829,
   annettu 27 päivänä toukokuuta 2015,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittelyn perustana olevien tietojen säännöllisen tarkastuksen perusteella on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä toukokuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        141,4

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        152,5

                        0

                        AR

                        166,8

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Kalkkunaa, paloiteltu, luuton, jäädytetty

                        348,1

                        0

                        BR

                        371,2

                        0

                        CL

                        0408 91 80

                        Kuorettomat linnunmunat, kuivatut

                        468,7

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        259,1

                        8

                        BR

         (1)  Komission asetuksessa (EU) N:o 1106/2012, annettu 27 päivänä marraskuuta 2012, kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta (EUVL L 328, 28.11.2012, s. 7) vahvistettu maanimikkeistö. Koodi ’ZZ’ tarkoittaa ’muuta alkuperää’.”